**PROIECT - DECIZIA ETAPEI DE ÎNCADRARE**

**Nr. ................. din ............................**

Ca urmare a solicitării de emitere a acordului de mediu adresate de **COMUNA BLEJOI reprezentată de Primar Adrian Dumitru**, cu sediul în Comuna Blejoi, Sat Blejoi, Nr. 1003, județul Prahova, înregistrată la Agenția pentru Protecția Mediului Prahova cu nr. 3586 din 02.03.2020, completată cu nr. 4839 din 23.03.2020 și cu nr. 6131 din 16.04.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 14.04.2020 și 28.04.2020, că proiectul **,,*STUDIU DE FEZABILITATE PENTRU REALIZAREA REȚELELOR EDILITARE LA CARTIERUL DE LOCUINȚE TIP A.N.L.*”,** propus a fi amplasat în Comuna Blejoi, Satul Ploieștiori, T 19, parcelele A 119/108 până la A 119/130, T 19, jud. Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 10.(b), 11.(c); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Terenul este situat în intravilan și aparține domeniului public al Comunei Blejoi și domeniului public al Județului Prahova.Terenul pe care se vor executa lucrările de construire are categoria de folosință arabil.

Conform PUG și RLU, sunt prevăzute restricții de construire impuse de zona de protecție a conductei de aducțiune apă FII Movila Vulpii – Lukoil (ESZ Prahova), de zona de protecție situri arheologice – monument clasat/PH-I-s-B-16113 și de trecerea unor suprafețe de teren în domeniul public al comunei în scopul modernizării drumului local De 188, în vederea realizării tramei stradale propuse și amenajării drumului nou propus pe latura de Nord a terenului (paralel cu Pârâul Dâmbu). Terenul este parțial situat în zona inundabilă cu interdicție de construire până la realizarea lucrărilor de eliminare a riscurilor/desecări, îndiguri.

Primăria Blejoi intenţionează să realizeze un cartier de locuinţe A.N.L. în zona de Nord a Ploieştiului, în vecinătatea Spitalului Judeţean Ploieşti. Realizarea apartamentelor se va face etapizat după cum urmează :

* ETAPA I – 100 apartamente
* ETAPA II finala – 420 apartamente.

În acest sens este necesar a se realiza reţele de utilităţi în zonă, respectiv rețele de apă, canalizare menajeră, canalizare pluvială, gaze naturale și energie electrică.

În cadrul investiției se propun rețele edilitare aferente blocurilor A.N.L. din Etapa I, cât și pentru cele din Etapa II, racordate fiecare la rețelele publice existente, după cum urmează:

* rețele de apă PE D 110, 125, 160, Ltotal = 1220 m, cămine de vane și hidranți de

incendiu;

* rețele de canalizare menajeră PP corugată D 1000, Ltotal = 770 m, PVC D 250, 315, 400, Ltotal = 730 m și cămine de vizitare;
* stație de epurare pentru blocuri A.N.L. din Etapa I, de tip modular, containerizată, care asigură epurarea mecanică și biologică cu nămol activat a apelor uzate, le va dezinfecta cu UV, după care le va deversa în Pârâul Dâmbu, printr-o gură de vărsare încastrată în mal;
* rețele de canalizare pluvială din PP corugată D 1130, L=760 m, PVC D 160, 315, 400, Ltotal = 920 m, cămine de vizitare, separator de hidrocarburi Q= 600 l/s, format din 3 bazine din beton, montate în paralel, apele pluviale preepurate fiind descărcate în Pârâul Dâmbu printr-o gură de vărsare, încastrată în mal;
* rețele de gaze PEHD D 63, 75, 90, Ltotal = 1390 m, racordată la rețeaua de gaze existentă.

**ELEMENTELE SPECIFICE PROIECTULUI:**

**OBIECTUL 1 – REȚEA DE APĂ:**

* rețea de apă din PEHD 100, Pn 10, De 110, 125, 160, în lungime totală de 1220 m;
* 2 hidranți supraterani de incendiu, dubli;
* 2 cămine de vane și 4 bucăți de vane îngropate, cu tijă manevrabilă.

Rețelele de apă proiectate se vor racorda la rețeaua existentă aflată de-a lungul drumului judetean DJ102. Rețelele de distribuție apă se vor realiza din țeavă PEHD100 Pn 10, D 110, 125, 160 mm și se vor monta îngropat sub adâncimea de îngheț (la adâncimea de 1 m distanță măsurată de la generatoarea superioară până la nivelul terenului), în strat de nisip de 35-40 cm. Deasupra conductei de polietilenă la cca. 0,5 m față de generatoarea superioară a acesteia, se prevede grila de polietilena, cu rol de semnalizare și avertizare.

Branşamentele de apă si racordurile la canalizare se vor realiza în viitor (nu fac obiectul prezentului proiect). Pe rețeaua D 160 mm se vor monta hidranți de incendiu exterior supraterani, rezultând 2 bucăți. Hidranții exteriori proiectați ce se vor monta, vor fi de tip supraterani STAS 695/80 Dn 100 mm și vor fi amplasați pe trotuar la distanța de maxim 2 m față de zona carosabilă (bordura părții carosabile). Pe legătura hidranţilor de incendiu exteriori se vor prevedea vane de manevră îngropate.

Rețelele de apă și canalizare proiectate vor respecta trama stradală propusă în PUG și PUZ din zonă.

În punctul de racord se va prevedea un cămin de vane pentru a creea posibilitatea în exploatare de a opri alimentarea cu apă și a goli rețeaua. Căminele de vane vor fi de tip monolit (2 bucăți) și vor avea dimensiunea 1500 x 1300 mm și adâncimea H = 1500 mm.

Capacele căminelor, conform STAS 2308-81 vor fi de tipul III A, cu orificii de aerisire, carosabile pe toate străzile. Capacele se vor monta la cota sistemului rutier.

Terenul ocupat temporar pentru realizarea lucrărilor de montare a rețelei de apă se va aduce la starea inițială. Terenul ocupat definitiv de caminele de vane este de S = 2 mp respectiv V = 3 mc pentru fiecare.

**OBIECTUL 2 – REȚEA DE CANALIZARE MENAJERĂ:**

* colectoare principale de canalizare menajeră din țeavă corugată D = 1000/840 în

lungime totală de 770 m;

* cămine de vizitare pe colectorul menajer principal – 17 bucăți;
* colectoare secundare de canalizare menajeră din PVC-kG D 250, 300, 400 în lungime totală de 730 m;
* cămine de vizitare pe colectoarele menajere secundare – 17 bucăți.

Rețeaua de canalizare menajeră se va realiza din PVC tip G SN 8 cu diametre D 250, D 300 și D 400 mm și se va monta îngropat pe axul străzii, cu pante cuprinse între 0,004 și 0,0035 către stația de epurare, la o adâncime de cca. 2 - 2,5 m. Pe o porțiune a traseului se va realiza un colector principal care să preia tot debitul din aval de amplasament, pe care îl va deversa în etapa finală în viitoarea stație de epurare a comunei Blejoi (nu face obiectul prezentului proiect). Colectorul principal se va realiza din țeavă corugată cu pereți dubli din PP D 800 mm. Lățimea minimă a șanțului de montaj este de 1400 mm. Căminele de vizitare pe colectorul principal se pot realiza din țevi corugate Euro EM sau din beton.

Terenul ocupat definitiv de căminele de vizitare este de S = 51 mp respectiv V = cca. 130 mc. Rețelele de canalizare se vor realiza cu tuburi din PVC dur, rigid pentru montaj îngropat, a căror etanșare, realizată cu inele de etanșare (garnituri din elastomeri) nu permite infiltrarea apelor în pământ.

Săpăturile deschise vor fi obligatoriu semnalizate corespunzator și vor fi bordate cu parapet de protecţie pentru evitarea accidentelor.

Săpăturile la rețelele de apă și canalizare se vor executa pe tronsoane, fiind lăsate deschise numai timpul minim necesar pentru montarea conductei. Organizarea de șantier trebuie să se realizeze de comun acord cu beneficiarul, în zona lucrărilor, astfel încât să nu deranjeze celelalte obiective din apropiere și să fie păstrată curățenia în apropierea obiectivelor ca și protecția mediului, evitând poluarea acestuia prin răspândirea necontrolată a materialelor din execuție, nedegradabile etc.

**OBIECTUL 3 – STAȚIE DE EPURARE (PENTRU PRIMA ETAPĂ DE 100 apartamente) DE TIP MODULAR, containerizată pentru 300 L.E., compusă din:**

* stație pompare automatizată, de distribuire a apelor uzate menajere, din colectorul

menajer îngropat adânc în stația de epurare modular propusă;

* bazin din beton, acoperit și compartimentat pentru egalizare - omogenizare, cu

decantare primară, separare grăsimi;

* cameră tehnică containerizată (în care sunt amplasate gratarul des, debitmetrul,

suflanta, instalația de deshidratare nămol și grup electrogen);

* modulul biologic (cu 4 compartimente de denitrificare, nitrificare și decantare

secundară);

* cămin de dezinfecție cu UV a apelor uzate epurate;
* canalizare menajeră ape uzate epurată din PVC –kG D 200, L = 23 m, până la gura

de vărsare de pe malul stang al Pârâului Dâmbu;

* canalizare de ocolire stație de epurare din PVC –Kg d = 200, L = 17 m;
* conductă apă PEHD D 32, L= 15 m și hidrant de grădină;
* împrejmuire, drum, alei și iluminat incintă.

Stația de epurare propusă pentru epurarea apelor uzate menajere de la blocurile de locuinte tip A.N.L., propuse în Etapa I (100 apartamente) este de tip modular, containerizată, cu modul biologic cu nămol activat pe suporți artificiali mobile, pentru 300 L.E.

**Modulele de epurare mecanică și biologică sunt îngropate, iar componentele stației și descrierea etapelor epurării sunt următoarele:**

* stație de pompare îngropată, din beton armat, cu D = 1,5 m, H = 4,0 m, echipată cu (1+1) electropompe submersibile (Q = 7 mc/h, H = 10,6 m CA, n = 1,4 kW), cu funcționare automată, funcție de nivelele de apă, și prevăzută la intrare cu grătar rar de tip coș (interspații de 30 mm), curățat manual, care pompează apa uzată din rețeaua de canalizare menajeră adânc îngropată în bazinul de omogenizare - egalizare din cadrul stației de epurare;
* bazinul de omogenizare - egalizare, cuvă îngropată și acoperită din beton armat, cu rol de egalizare și omogenizare a debitelor de apă uzată intrate în stație, prevăzut cu compartiment de reținere grăsimi (evacuate hidraulic și descărcate periodic în pubele din

plastic). Nămolul reținut prin decantare primară va fi vidanajat periodic și trasportat la rampa ecologică din zonă. Din bazin apa uzată mixată (N=1 Kw) și epurată mecanic va fi pompată cu (1+1) electropompe submersibile (Q=4-20 mc/h, H=9 m CA, N=1-2 Kw), spre

modulul biologic alăturat, cu asigurarea măsurării consumului printr-un debitmetru electromagnetic;

* înainte de intrarea apei uzate pompate în bazinul de omogenizare-egalizare sunt

reținute reziduurile > 2 mm, printr-un grătar automat cu snec (Q=13 mc/h, N=0,55 Kw), care le colectează, compactează și le evacuează într-o pubelă de plastic, de unde sunt transportate periodic la rampa ecologică. Grătarul cu snec fiind montat în containerul tehnic situat deasupra bazinului, permite scurgerea apei din reținerile compactate în bazin;

* modulul biologic este un bazin îngropat, de formă cilindrică din PAFSIN, cu D= 2,5 m, L=6,16 m, prevăzut cu 4 compartimente, despărțite prin pereți parțial perforate la partea inferioară, sau superioară, cu capacitate de epurare biologică cu nămol activat pe suporți artificiali mobili de Q uz. zi med. = 60 mc/zi.

**În compartimentele modulului biologic se desfășoară următoarele etape de epurare biologica:**

* ***în compartimentul I apa epurată mecanic***, omogenizată prin mixare (N= 1 Kw), cu ajutorul microorganismelor denitrificante asigură reducerea încărcării biologice a apei uzate;
* ***în compartimentul II apa aerată intensiv*** de la suflanta din containerul tehnic (Q=110 mc/h, H=300 mbar., N=5,5 Kw) prin țevi de aerare cu bule mari, pozate pe radier și cu ajutorul microorganismelor nitrificante cantonate pe suporții artificiali mobili asigură nitrificarea azotului amoniacal (70%);
* ***în compartimentul III***, apa în continuarea aerată intensiv, cu ajutorul microorganismelor nitrifiante cantonate pe suporții artificiali mobili, asigură nitrificarea în continuare a azotului amoniacal rămas (85%);
* ***in compartimentul IV*** apa epurată biologic, după decantarea secundară printr-un decantor lamelar eficient este evacuată spre emisar. Nămolul decantat la nivelul radierului în compartimentul IV este pompat periodic (Q= 4 mc/h, H= 9 mCA, N= 0,9 Kw), în regim automat, spre instalația de deshidratare din containerul tehnic;

Containerul tehnic amplasat pe placa de acoperite a bazinului de omogenizare - egalizare este o construcție metalică ușoară din pereți și placă din panouri termoizolate, având (6,3 x 4) m și 3 m înălțime și are rolul de a adăposti echipamentele tehnologice din stație (grătar cu snec, debitmetru, suflantă, motor mixer bazin, instalație de deshidratare nămol, tablou electric, grup electrogen, etc.) fiind prevăzut cu instalații de încălzire cu radiatoare electrice cu termostat, instalație de iluminat și de ventilație mecanică.

Instalație de deshidratare nămol, formată din hidrociclon, în care nămolul pompat cu viteză mare din modulul biologic, prin circuitul elicoidal parcurs și datorită forței centrifuge asigură separarea particulelor grosiere din nămol, care gravimetric sunt reținute și dirijate spre sacii de colectare poziționați dedesubt. Prin țesătura deasă a acestora se asigură evacuarea lentă a umezelii din nămol și îngroșarea acestuia, după care sacii sunt preluați și transportați la rampa ecologică, sau în urma analizelor folosirea nămolului ca îngrășământ.

Instalația de dezinfecție cu ultaviolete, montată într-un camin din beton armat (1 x 1,5) m, H = 1,5 m, asigură dezinfecția prin eliminarea în proporție de 97% a eventualilor germeni patogeni din apa epurată, cămine de probe (2 bucăți), circulare, din tuburi prefabricate din beton D = 0,8 m, H = 1,5 m, prin care se asigură luarea de probe din apa uzată neepurată, la intrarea în stație, cât și din apa epurată, la ieșirea din stație.

Canal de ocolire a stației de epurare (utilizat doar în caz de forță majoră), din PVC kG D = 200, care în amonte pleacă la o cotă superioară din stația de pompare și se descarcă gravitațional în căminul de probe de la ieșirea din stație.

Canal de evacuare din PVC kG D = 200, prin care se evacuează apele epurate, cu descărcarea în albia Pârâului Dâmbu, printr-o gură de vărsare din beton simplu, încastrată în mal, punctul de vărsare fiind situat mai sus de NA (2%) = 167,285.

Împrejmuire din stâlpi metalici cu fundație de beton și panouri prefabricate din plasă de sârmă, cu h = 2 m și poartă de acces auto (2 x 2 m), drumuri și alei din pietriș compactat și instalație de iluminat.

Încărcările de poluanți intrate, reținute ți evacuate din stația de epurare sunt

următoarele:

\* intrate în SE: - materii solide în suspensie = 15,75 kg/zi ,

- CBO5 = 13,5 kg/zi ,

- Azot amoniacal = 1,35 kg/zi ,

- Fosfor total = 0,225 kg/zi ,

\* reținute în SE: - materii solide în suspensie = 14,175 kg/zi ,

- CBO5 = 12,6 kg/zi ,

- Azot amoniacal = 1,35 kg/zi ,

- Fosfor total = 0,135 kg/zi ,

\* evacuate din SE: - materii solide in suspensie = 1,575 kg/zi ,

- CBO5 = 0,9 kg/zi ,

- Azot amoniacal = 1,215 kg/zi ,

- Fosfor total = 0,09 kg/zi .

La evacuarea din stația de epurare apele epurate respectă condițiile de descărcare în emisar, conform NTPA 001/2005.

**Suprafața incintei stației de epurare propusă este de 236,00 mp.**

***ÎN CONFORMITATE CU ORDINUL MINISTERULUI SĂNĂTĂȚII NR. 119/2014, ART. 11, LA STAȚIA DE EPURARE CONTAINERIZATĂ PROPUSĂ SE VA ASIGURA ZONA DE PROTECȚIE SANITARĂ PE O SUPRAFAȚĂ CIRCULARĂ DIN CENTRUL STAȚIEI DE EPURARE, CU RAZA DE 50 M, ÎN CARE NU SUNT ȘI NU SE VOR PREVEDEA CONSTRUCȚII DE LOCUINȚE.***

La stația de epurare se vor executa mai întâi terasamentele cele mai adânci aferente modulelor îngropate, cu realizarea structurii acestora, sau pozarea echipamentelor prefabricate, înglobarea lor în umplutură și racordarea la conductele tehnologice prevăzute.

**OBIECT 4 – REȚEA DE CANALIZARE PLUVIALĂ:**

* colectoare principale de canalizare pluvială din țeavă corugată D 1130/1000 în lungime totală de 760 m;
* cămine de vizitare pe colectorul principal – 18 bucăți;
* colectoare secundare de canalizare pluvială din PVC-kG D 160, 300, 400 în lungime totală de 920 m;
* cămine de vizitare pe colectoarele pluviale secundare – 18 bucăți;
* guri de scurgere – 33 bucăți;
* separator de hidrocarburi Q= 600 l/s (3 bazine de 2850 x 2750 mm și 3 plăci de

acoperire din beton armat) montate pe un radier de beton de 13 x 4 m .

**ORGANIZAREA DE ȘANTIER:**

Organizarea de șantier va fi situată în interiorul suprafeței de teren deținute, amplasarea în interiorul aceteia va fi la latitudinea investitorului și a constructorului, și va fi împrejmuită corespunzător.

În perimetrul șantierului va fi depozitul de material, a barăcii pentru personal, cât și a platformei utilajelor. După execuția lucrărilor organizarea de șantier va fi desființată, cu redarea parcelei la forma inițială.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

Lucrările proiectate au o influență pozitivă asupra mediului înconjurator. Prin executarea lor se introduc și se realizează măsuri directe de protecție a mediului, după cum urmează:

* protejarea solului prin execuția unei rețele de canalizare din materiale noi, compatibilă cu realizarea de îmbinări etanșe, eliminându-se pierderile de apă uzată;
* recomandarea unei tehnologii de execuție care să asigure protejarea stratului vegetal, depozitarea separată și reutilizarea lui la refacerea zonelor verzi;
* toate lucrările prevăzute au rolul de a asigura protejarea solului;
* lucrarile proiectate nu introduc zgomote și vibrații după execuție.

Lucrarile proiectate nu constituie factori de poluare pentru zona înconjurătoare și populație. În concluzie, se apreciază că, din punct de vedere al mediului, lucrările proiectate au un impact benefic.ț

La execuția în general a lucrărilor de terasamente, executantul este obligat să conserve pământul vegetal, cu asigurarea refacerii stratului vegetal după finalizarea

umpluturilor respective și aducerea terenului la starea inițială.

**b.4.Cantitatea și tipurile de deșeuri generate/gestionate:**

Pe perioada execuției, în etapa de pozare a conductelor de apă, gaze, sau a tuburilor de canalizare vor rezulta eventual stuturi de țeavă, sau eventual tuburi defecte, sau deteriorate, pe care executantul, zilnic le va colecta și transporta în locul destinat din cadrul organizării de șantier și periodic le va transporta la rampa ecologică din zonă.

La execuția structurii căminelor, fundației acestora, a gurilor de vărsare, sau a bazinelor din stația de epurare vor rezulta deșeuri din lemn și din sârmă de la realizarea cofrajelor, sau din fier beton, pe care zilnic executantul le va colecta, transporta la organizarea de șantier și le va evacua la rampa ecologică din zonă.

**b.5. Poluarea și alte efecte negative:**

Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

Pentru eliminarea poluării accidentale a mediului, în caz de avarie la alimentarea cu energie electrică a stației s-a prevăzut un grup electrogen, automatizat, care să asigure alimentarea tuturor consumatorilor și funcționarea epurării apelor uzate intrate în stație.

Pe perioada execuției, constructorul folosind tehnologii specifice aprobate, cu echipamente și utilaje verificate tehnic și neuzate, își va desfășura activitatea conform programului aprobat, în zona de lucru împrejmuită și semnalizată, astfel încât zgomotul, praful, gazele de eșapament să se încadreze la marginea zonei de lucru în limitele admisibile normate.

***Dacă în anumite momente aceste limite vor fi depășite, dirigintele de șantier, ca reprezentant permanent al beneficiarului pe perioada execuției, are obligația să le reclame pentru a fi eliminate imediat.***

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Terenul este situat în intravilan și aparține domeniului public al Comunei Blejoi și domeniului public al Județului Prahova.Terenul pe care se vor executa lucrările de construire are categoria de folosință arabil.

Conform PUG și Rlu, sunt prevăzute restricții de construire impuse de zona de protecție a conductei de aducțiune apă FII Movila Vulpii – Lukoil (ESZ Prahova), de zona de protecție situri arheologice – monument clasat/PH-I-s-B-16113 și de trecerea unor suprafețe de teren în domeniul public al comunei în scopul modernizării drumului local De 188, în vederea realizării tramei stradale propuse și amenajării drumului nou propus pe latura de N a terenului (paralel cu Pârâul Dâmbu). Terenul este parțial situat în zona inundabilă cu interdicție de construire până la realizarea lucrărilor de eliminare a riscurilor/desecări, îndiguri.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, prin acoperirea cu pământ vegetal.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece măsurile prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** :

Proiectul propus intră sub incidența Art. 48 din Legea apelor nr. 107/1996, cu modificările și completările ulterioare și deține Aviz de Gospodarire a Apelor Nr. .................. din ........................, având o influență nesemnificativă din punct de vedere cantitativ asupra corpului de apă subteran și de suprafață, nefiind necesară elaborarea SEICA.

**Condiții de descărcare în receptor:**

Indicatorii de calitate al apelor epurate, la descărcarea în emisar, au fost stabiliți în conformitate cu Ordinul M.M.G.A. nr. 31/2006 Anexa 1B. Valorile maxime ale indicatorilor de calitate admiși la evacuare, se vor încadra în limitele impuse de H.G. 188/2002 (NTPA 001), cu modificările și completările ulterioare.

|  |  |  |  |
| --- | --- | --- | --- |
| Nr. Crt. | Categoria apei | Indicatorii chimici de calitate | Valori maxime admise |
| 1 | Ape menajere | pH | 6,5-8,5 |
| 2 | Materii totale în suspensie | 60 |
| 3 | Cco-Cr | 125 |
| 4 | CB05 | 25 |
| 5 | Substanțe extractibile cu solvenți organici | 20 |
| 6 | Detergenți sintetici | 0,5 |
| 7 | Azot total | 15 |
| 8 | Fosfor total | 2 |
| 9 | Ape pluviale | pH | 6,5-8,5 |
| 10 | Materii totale în suspensie | 60 |
| 11 | Cco-Cr | 125 |
| 12 | Substanțe extractibile cu solvenți organici | 20 |
| 13 | Reziduu fix | 2000 |

Ceilalți indicatori de calitate ai apelor uzate nenominalizați se vor încadra în limitele maxime admisibile de NTPA 001 din H.G. 188/2002, cu modificările și completările ulterioare.

Beneficiarul are obligația automonitorozării calității apelor uzate conform din H.G. nr. 188/2002, cu modificările și completările ulterioare art. 12.

La realizarea lucrărilor se vor respecta întocmai prevederile adresei nr. 3385/18.07.2019 emisă de S.C. ESZ PRAHOVA S.A.

Se va monitoriza calitatea apelor uzate deversate în emisar, respectând atât lista de indicatori cât și frecvența ce vor fi impuse prin autorizația de gospodărire a apelor.

Se va respecta zona de protecție de minim 5 m instituită în lungul cursului de apă Dâmbu în conformitate cu Legea Apelor nr. 107/1996, cu modificările și completările ulterioare, Anexa 2.

Activitățile ce vor fi desfășurate pe amplasament vor ține cont de prevederile Art. 27: ,,În nici o situație nu este permisă deteriorarea calității apei”.

După terminarea lucrărilor, constructorul are obligația de a îndepărta din albie toate materialele rămase și de a aduce albia la forma inițială.

Nu se vor depozita în albie niciun fel de materiale sau utilaje, nici în timpul execuției lucrărilor, nici după terminarea acestora.

Curgerea normală în albie și înlăturarea plutitorilor și a gheții, vor fi asigurate în timpul execuției lucrărilor de către constructor, iar după terminarea acestora, de către beneficiar.

**CONDIȚIILE DE REALIZARE A PROIECTULUI:**

**La finalizarea investiției aveți obligația de a solicita și obține autorizație de mediu.**

**Se recomandă, în conformitatea cu adresa Direcției de Sănătate Publică Prahova Nr. 21959, înregistrată la APM Prahova cu nr. 5517 din 03.04.2020, ca titularul proiectului să depună la Direcția de Sănătate Prahova documentația întocmită conform OMS 1030/2009, pentru evaluarea acesteia în cadrul asistenței de specialitate de sănătate publică.**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 23.03.2020 și 23.03.2020 în ziarul Observatorul Prahovean și la Primaria Blejoi;
* afișate de titular în data de ............... și .............. la ziarul Observatorul Prahovean și la Primaria Blejoi;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**Director Executiv,**

**Gabriela MUNTEANU**

**Şef Serviciu A.A.A.,**

**Olguța FIDEL**

*Întocmit,*

*Georgiana Victoria SOARE*